Document ID: 32010D0761

KOMISIJOS SPRENDIMAS
2010 m. gruodžio 7 d.
kuriuo dėl Vengrijos ir Jungtinės Karalystės patvirtintų priemonių prieš pavasarinę karpių viremiją iš dalies keičiami Sprendimo 2010/221/ES I ir II priedai
(pranešta dokumentu Nr. C(2010) 8617)
(Tekstas svarbus EEE)
(2010/761/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 43 straipsnio 2 dalį,
kadangi:
(1)
2010 m. balandžio 15 d. Komisijos sprendimu 2010/221/ES patvirtinti vandens gyvūnų tam tikrų ligų poveikio ribojimo priemones pagal Tarybos direktyvos 2006/88/EB 43 straipsnį (2) leidžiama tam tikroms valstybėms narėms rinkai tiekti tų gyvūnų siuntas ir joms taikyti importo apribojimus, siekiant išvengti tam tikrų ligų, įskaitant pavasarinės karpių viremijos (toliau - PKV), atsiradimo, jeigu valstybės narės įrodė, kad jose, arba tam tikrose demarkacinėse zonose, nenustatyta atitinkamos ligos (toliau - teritorijos, kuriose nenustatyta ligų) arba kad yra nustačiusios ligų likvidavimo programą, siekiant išvengti minėtų ligų.
(2)
Sprendimo 2010/221/ES I priede išvardytos teritorijos, kuriose nenustatyta ligų, o to paties sprendimo II priede išvardytos vietovės, kuriose taikomos patvirtintos ligų likvidavimo programos.
(3)
Į Sprendimo 2010/221/ES II priedą šiuo metu Didžioji Britanija įtraukta kaip Jungtinės Karalystės teritorija, kurioje taikoma patvirtinta PKV likvidavimo programa. Jungtinė Karalystė šiuo metu yra pateikusi informacijos, įrodančios, kad jos ligų likvidavimo programa įgyvendinta sėkmingai ir kad Didžioji Britanija turėtų būti laikoma teritorija, kurioje nenustatyta PKV, ir įtraukta į minėto sprendimo I priedą, o ne į II priedą kaip teritorija, kurioje nustatyta ta liga.
(4)
Vengrija pateikė Komisijai paraiškas patvirtinti nacionalines priemones dėl PKV. Vengrija taip pat pastaruosius dvejus metus vykdė tikslinę PKV priežiūrą ir niekur savo teritorijoje PKV nenustatė. Todėl Vengrija turėtų būti įtraukta į Sprendimo 2010/221/ES I priedą kaip teritorija, kurioje nenustatyta PKV.
(5)
Todėl Sprendimo 2010/221/ES I ir II priedai turėtų būti atitinkamai iš dalies pakeisti.
(6)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2010/221/ES I ir II priedai pakeičiami šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2010 m. gruodžio 7 d..

Labels: 0
3
6